EkBass/fiwiki-20250220-pages-articles huggingface dataset:
Kosminen gravitaatioaaltotausta

Kosminen gravitaatioaaltotausta on oletettu jäänne kosmisesta inflaatiosta, eräästä alkuräjähdyksen alkuvaiheesta. Oletetun kaltaisia gravitaatioaaltoja ei ole kuitenkaan toistaiseksi havaittu (tilanne 2013) http://arstechnica.com/science/2009/08/cosmic-gravity-wave-background- glimpses-the-early-universe/ Kosmisen gravitaatioaaltotaustan ajatellaan olevan seurausta kolmesta asiasta eli itse inflatorisesta laajenemisesta itsestään, inflaation jälkeisestä uudelleen lämpenemisestä ja turbulenttisesta aineen ja säteilyn sekoittumisesta. == Katso myös == *Kosminen mikroaaltotausta ==Lähteet== Luokka:Kosmologia
Ankkalammikko

Ankkalammikko (tai Ankkalampi, ) on humoristinen ilmaus suomenruotsalaisille ja suomenruotsalaisuudelle. Ankkalammikkoa käytetään useissa suomenruotsalaisissa yhteyksissä, ja etenkin sitä käyttää suomenruotsalainen lehdistö. Sanalla tarkoitetaan suomenruotsalaisten muodostamaa pientä, suljettua yhteisöä, jossa kaikki tuntevat toisensa. Ankkalammikko on WSOY:n julkaisema Peter Nymanin kirja suomenruotsalaisista vuodelta 2007. == Katso myös == * Svenskfinland == Kirjallisuutta == * == Aiheesta muualla == * Eira Serkkola: ”Rantaruotsalaisia” Ankkalammikossa. Kirkko & kaupunki 29.10.2007. Luokka:Suomenruotsalaisuus
Paula Wessely

Paula Wessely (20. tammikuuta 1907 – 11. toukokuuta 2000) oli itävaltalainen näyttelijä. Wessely syntyi Wienissä ja aloitti näyttelijänuransa teatterissa. Hän teki debyyttinsä Volkstheaterissa vuonna 1924. Hänen ensimmäinen tärkeä elokuvaroolinsa oli Naamiaisten Leopoldine Dur 1934. Tunnetuin rooli lienee ollut toisen maailmansodan kansallissosialistisessa propagandaelokuvassa Heimkehr (1941). Wessely oli 1930-luvulta alkaen naimisissa näyttelijä Attila Hörbigerin kanssa aina siihen saakka, kunnes mies kuoli vuonna 1987. Parilla oli kolme tytärtä, joista yksi on kuuluisa näyttelijä Christiane Hörbiger (s. 1938). Wessely toimi sodan jälkeen lähinnä teatterinäyttelijänä, kunnes vetäytyi vuonna 1987. Hän sairastui 93-vuotiaana huhtikuussa 2000 akuuttiin keuhkoputkentulehdukseen ja kuoli 11. toukokuuta wieniläisessä sairaalassa. == Aiheesta muualla == * Luokka:Itävaltalaiset näyttelijät Luokka:Vuonna 1907 syntyneet Luokka:Vuonna 2000 kuolleet
Viljo Toivanen

Viljo Toivanen (s. 18. elokuuta 1984) on suomalainen keihäänheittäjä. Hän on edustanut Juuan Jännettä ja vuodesta 2009 lähtien Joensuun Katajaa. Häntä valmentaa Jarmo Hirvonen. Toivasen ennätys on 7. kesäkuuta 2007 Joensuun Tähtikisoissa heitetty voittotulos 82,02 metriä, joka ylitti Osakan MM-kisojen A-rajan 81 metriä. Osakan MM-kisoihin häntä ei kuitenkaan valittu. == Lähteet == * Luokka:Suomalaiset keihäänheittäjät Luokka:Vuonna 1984 syntyneet Luokka:Elävät henkilöt
Djiboutin väestö

Djiboutin väestö on jakaantunut kahteen pääryhmään; somaliklaani Issat ja Afarit. Loppuosa koostuu eurooppalaisista (enimmäkseen ranskalaisista ja italialaisista), arabeista ja etiopialaisista. Jännitteet afarien ja issojen välillä olivat syinä Djiboutin sisällissotaan 1990-luvun alussa. Somalien osuus Djiboutin väestöstä koostuu enimmäkseen Issoista, jotka muodostavat enemmistön ja gadabuurseista ja isaaqeista, jotka kaikki ovat läheisiä sukulaisia Dir-klaanin alaklaaneina. Issat muodostavat osan ciise Madoobe Dir:istä, kun taas gadabuursit ja isaaqit ovat osa Mahe Dir:iä, Mohammed Hiniftireä. Ranska ja arabia ovat maan viralliset kielet, mutta myös somali ja afar ovat laajalti puhuttuja. Suurin osa Djiboutin ihmisistä on kaupunkiväestöä; loppuosa paimentolaisia. Terveys, hygienia ja koulutus ovat palveluina melko köyhiä molemmissa, kaupungissa ja maalla. Väestö Luokka:Väestö maittain
Vermuntilan Tempo

VT-HT eli Vermuntilan Tempo on Raumalla, Vermuntilan kylässä toiminut jääkiekkoseura. Seura on perustettu vuonna 1945, mutta jääkiekkotoiminta alkoi vasta vuonna 1978. VT-HT pelasi aluksi Rauman kylien Kyläkiekko-sarjassa. 1990-luvulla alkoi nousu aina Suomen kolmanneksi korkeimmalle sarjatasolle eli Suomi-sarjaan saakka. Siellä se pelasi yhteensä kolme kautta, mutta joutui luopumaan sarjapaikastaan pelaajapulan vuoksi. Seuran viimeinen kausi II divisioonassa oli 2012-2013 jonka jälkeen toiminta ajettiin alas. == Halli == 1990-luvun alussa Tempo rakennutti Vermuntilaan jäähallin, jota kutsutaan Vermuntilan jäähalliksi ja Tempohalliksi. == Entisiä pelaajia == * Juuso Akkanen (2005–2006) * Patrik Forsbacka (2004–2005) * Esko Heinonen (1997–2008) * Mika Julkunen (2003–2004, 2005–2009) * Juha Kukkonen (1998–1999, 2000–2006) * Tommi Kulmala (2001–2008) * Tuomas Montonen (2003–2010) * Krister Pietsalo (2002–2003, 2004–2006, 2007–2009) * Saku Porkola (1999–2005, 2006–2008) * Jyrki Pönkkä (1998–1999) * Jussi Saarenheimo (2001–2010) * Reeti Sahlstedt (2004–2009) * Sauli Seikkula (2004–2010) * Janne Siivonen (2007–2010) * Petri Tervo (2000–2009) * Mikael Vahander (2000–2010) * Joni Virtanen (1999–2010) * Juha Voutilainen (2001–2008) * Joona Peltonen (2007-2013) == Aiheesta muualla == *Vermuntilan Tempon, eli VT-HTn kotisivut *VT-HT - Kyläkiekosta Mestiksen porteille (Jatkoaika.com) Luokka:Raumalaiset urheiluseurat Luokka:Suomalaiset jääkiekkoseurat Luokka:Vuonna 1945 perustetut urheiluseurat
Mangrovekäärme

Mangrovekäärme (Boiga dendrophila) on yleensä väriltään musta keltaisilla pannoilla tai musta valkoisilla pannoilla. On myös kokonaan mustia yksilöitä. Mustaa mangrovekäärmettä (Boiga dendrophila gemmicincta) on tavattu ainoastaan Sulawesin saarella lähellä Indonesian rannikkoa. Mangrovekäärmeet ovat luonnostaan hyvin aggressiivisia, eivätkä ne epäröi purra ärsytettyinä. Mangrovekäärme kuuluu myrkyllisiin käärmeisiin. Myrkkyhampaat sijaitsevat suun takaosassa. Mangrovekäärme voi kasvaa 240 cm pitkäksi. == Lähteet == Luokka:Tarhakäärmeet Luokka:Lemmikkimatelijat
Vihreäpuupyton

Vihreäpuupyton eli puupyton (Morelia viridis) on myrkytön kuristajakäärme, jota tavataan Uudessa-Guineassa, Arusaarilla ja Cape Yorkin niemimaalla. == Koko ja ulkonäkö == Aikuiset vihreäpuupytonit ovat yleensä noin 90–120 senttimetrin pituisia, mutta yli kaksimetrisiä yksilöitä on havaittu. Väritykseltään laji on kirkkaan vihreä, jonka joukossa on keltaisia tai valkoisia hajanaisia viivoja. Tasaisen värin joukossa voi olla joko samanvärisiä tai sinisiä laikkuja ympäri kehoa. == Levinneisyys ja elinympäristö == Vihreäpuupytonia tavataan Uuden-Guinean eteläosissa, Arusaarilla ja Australian Queenslandissa Cape Yorkin niemimaalla. Uuden- Guinean pohjoisosissa elävät puupytonit luokitellaan nykyään omaksi lajikseen Morelia azurea. Vihreäpuupytonin elinympäristöä ovat sademetsät, sekundaarimetsät ja puutarhat. Lajia tavataan ainakin 2000 metrin korkeuteen asti. == Lisääntyminen == Vihreäpuupyton on ovipaarinen, naaras munii 1–25 munaa per parittelu. Luonnossa naaras hautoo ja suojelee munia maassa. Vastakuoriutuneet poikaset ovat kirkkaankeltaisia, mutta väri muuttuu parissa vuodessa kirkkaanvihreäksi. Lajin Morelia azurea poikasilla esiintyy lisäksi tiilenpunaista värimuunnosta, joka vihreäpuupytonilta puuttuu. == Lähteet == Luokka:Pytonkäärmeet Luokka:Lemmikkimatelijat
Outlaw country

Outlaw country on countrymusiikin tyylisuunta, joka oli merkittävimmillään 1960- ja 1970-luvuilla. ==Historia== 1960-luvulla Nashvillen countrymusiikin tuottajat halusivat levyilleen yhä suurempaa kuulijakuntaa ja siten suurempia markkinoita. Countrymusiikki oli aina Jimmie Rodgersin ja Hank Williamsin ajoista lähtien perustunut tietynlaiseen rosoisuuteen ja vapauteen. Nyt tuottajat alkoivat rajoittaa artistien musiikillisia vapauksia ja studioäänityksiin panostettiin eri tavalla. Nashville-pohjainen countrymusiikki imi yhä enemmän vaikutteita popmusiikista, kappaleissa alkoi esiintyä taustalaulantaa ja päävokalisti lauloi hyräilemällä. Tästä syntyi outlaw country vastavetona Nashvillen muuttuneelle musiikille. Willie Nelsonin ja Waylon Jenningsin kaltaiset artistit halusivat tehdä musiikkia yhtä vapaasti kuin esimerkiksi The Beatles, The Rolling Stones ja Bob Dylan. Uusi tyyli imi vaikutteita Teksasin rock- ja folkpiireistä. Nelson ja Jennings luopuivat sliipatuista imagoistaan kasvattaen pitkän tukan ja parran. Outlaw countryn sanoituksissa käsiteltiin usein päihteitä ja niiden käyttöä. == Tunnetuimpia artisteja == * Willie Nelson * Waylon Jennings * Merle Haggard * David Allan Coe * Johnny Cash * Kris Kristofferson ==Suomessa== Suomessa outlaw countrysta on ottanut vaikutteita muiden muassa Freud Marx Engels & Jung ‑yhtye. == Lähteet == * Common Descriptions of the Outlaw Movement ===Viitteet=== == Kirjallisuutta == * Luokka:Countryn tyylilajit
Álvaro Negredo

Álvaro Negredo Sánchez (s. 20. elokuuta 1985 Madrid) on espanjalainen jalkapalloilija, pelipaikaltaan hyökkääjä. Hän edustaa Espanjan Primera Divisiónissa pelaavaa Cádizia. Negredo tunnetaan lempinimellä La fiera de Vallecas (). == Ura == Negredo on madridilaisen Rayo Vallecanon kasvatti. Hän debytoi kaudella 2004–2005 Segunda División B:ssä pelanneessa Rayon edustusjoukkueessa ennen siirtymistään Real Madridin B-joukkueeseen Castillaan. Kaudella 2005–2006 Negredo pelasi yhdessä Roberto Soldadon kanssa Castillan hyökkäyksessä ja teki neljä maalia. Seuraavalla kaudella Soldadon lähdetty lainalle Osasunaan Negredo osoitti kykynsä pelata puhtaana kärkipelaajana tekemällä 18 maalia Segunda Divisiónissa. Maalit eivät kuitenkaan pelastaneet joukkuetta putoamiselta. Real Madridin edustusjoukkueessa Negredo pelasi vain ystävyysotteluita. Kesällä 2007 hän siirtyi juuri ensimmäistä kertaa historiassaan Primera Divisióniin nousseeseen Almeríaan, jota hän edusti kahden kauden ajan ja oli molemmilla joukkueen paras maalintekijä. Kaudella 2007–2008 hän teki 13 ja kaudella 2008–2009 19 maalia. Real Madrid sisällytti Negredon Almería-sopimukseen takaisinosto- oikeuden, jonka se käytti heinäkuussa 2009. Seura kuitenkin myi hänet edelleen Sevillaan vastaavanlaisen oikeuden kera elokuussa 2009. Hän teki ensiesiintymisensä joukkueessa 31. elokuuta 2009 kauden avausottelussa Valenciaa vastaan. Kaksi viikkoa myöhemmin toisessa ottelussaan hän onnistui maalinteossa Osasunaa vastaan. Espanjan maajoukkueessa Negredo debytoi 10. lokakuuta 2009 MM-karsintaottelussa Armeniaa vastaan. == Lähteet == == Aiheesta muualla == * Álvaro Negredon esittely Manchester Cityn sivustolla Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt Luokka:Jalkapallon Euroopan mestarit
Ramenskojen lentoasema

Ramenskojen lentoasema eli Žukovskin kansainvälinen lentoasema (ICAO-koodi UUBW) on 35 kilometriä kaakkoon Moskovasta sijaitseva venäläinen lentokenttä Ramenskojen ja Žukovskin kaupunkien välillä. Lentoasema kuuluu Gromovin lentotekniikan tutkimuslaitokseen, joka sijaitsee kentän alueella. Kenttää käyttävät myös muun muassa Venäjän turvallisuuspalvelu FSB, Venäjän hätätilaministeriö ja Venäjän sisäministeriö. Sotilaallisen toiminnan lisäksi kenttää käytetään nykyään lentorahdin kuljetuksiin, toisin sanoen kenttä on yhteiskäyttöinen. Kentän betoninen pääkiitotie on Euroopan pisin, 5 403 metriä. Kiitoteiden suunnat ovat 120 ja 300 astetta. Kentän korkeus merenpinnasta on 115 metriä. Pitkän kiitotien takia kenttä oli aikanaan määrätty Buran-avaruussukkulan varalaskupaikaksi. Parittomina vuosina järjestettävä suuri ilmailunäyttely MAKS tapahtuu Ramenskojen kentällä. ==Aiheesta muualla== * Airport parameters Luokka:Venäjän ilmavoimien lentokentät Luokka:Moskovan lentoasemat
Robin Shou

Shou Wan Por' (s. 17. heinäkuuta 1960 Brittiläinen Hongkong) (tunnetaan paremmin nimellä Robin Shou) on hongkongilaislaissyntyinen näyttelijä joka on sittemmin menestynyt amerikkalaisessa elokuvateollisuudessa. Hänen tunnetuimpia rooleja ovat Liu Kang elokuvissa Mortal Kombat ja Mortal Kombat: Annihilation sekä Gobei elokuvassa Beverly Hills Ninja. == Aiheesta muualla == * Official Robin Shou Homepage * Phoenix's Robin Shou Homepage * Robin Shou Forum Luokka:Hongkongilaiset näyttelijät Luokka:Vuonna 1960 syntyneet Luokka:Elävät henkilöt
Talisa Soto

Talisa Soto (syntymänimeltään Miriam Soto, s. 27. maaliskuuta 1967 Brooklyn, New York) on yhdysvaltalainen näyttelijä ja malli. == Tausta == Soton vanhemmat ovat kotoisin Puerto Ricosta. He muuttivat Yhdysvaltoihin 1950-luvulla. Soto syntyi Brooklynissä, New Yorkissa, mutta hänen perheensä muutti Northamptoniin, Massachusettsin osavaltioon Soton ollessa lapsi. == Ura == === Mallina === Soto aloitti mallinuransa vuonna 1982 ollessaan 15-vuotias. Saatuaan kielteisen vastauksen Ford modeling agency -toimistosta vuonna 1985, hän solmi pian sopimuksen Click Model Management -mallitoimiston kanssa ja muutti Eurooppaan. Hän toimi mallina etenkin Italiassa ja Ranskassa. === Näyttelijänä === Soto palasi takaisin Yhdysvaltoihin vuonna 1988. Hän sai pian debyyttiroolinsa elokuvasta Mafia skidi (1988). Vuonna 1989 Soto esiintyi James Bond -elokuvassa 007 ja lupa tappaa. Sittemmin Soto on esiintynyt useissa elokuvissa, joista huomattavimmat olivat Mortal Kombat ja Mortal Kombat 2 – hävitys. == Yksityiselämä == Soto oli naimisissa australialaisen näyttelijän Costas Mandylorin kanssa vuosina 1997–2000. Nykyään Soto on naimisissa näyttelijä Benjamin Brattin kanssa. He avioituivat 13. huhtikuuta 2002 ja heillä on kaksi lasta (s. 2002 ja 2005). == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1988 Mafia skidi Spike of Bensonhurst India 1989 007 ja lupa tappaa Licence to Kill Lupe Lamora 1990 Varjokuva Silhouette Marianna Herrera 1991 Naisia vankilassa Prison Stories: Women on the Inside Rosina 1992 Mambo Kings Mambo Kings Maria Rivera 1992 Panttivanki Hostage Joanna 1994 Don Juan DeMarco Don Juan DeMarco Doña Julia 1995 Mortal Kombat Mortal Kombat Kitana 1996 Spy Hard – lupa läikyttää Spy Hard viettelijätär hotellihuoneessa 1996 Sunchaser – viimeinen matka Sunchaser navajo-nainen 1997 The Corporate Ladder The Corporate Ladder Susan Taylor 1997 Mortal Kombat 2 – hävitys Mortal Kombat: Annihilation Kitana 1997 Flypaper Flypaper Amanda 2000 That Summer in LA That Summer in LA Marisabel 2000 Lento paratiisiin Flight of Fancy Mercedes Marquez 2000 Kuolleiden saari Island of the Dead Melissa O’Keefe 2001 Piñero Piñero Sugar 2002 Ballistic: Ecks vs. Sever Ballistic: Ecks vs. Sever Vinn/Rayne 2009 La mission La mission Ana Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1993–1994 Harts of the West Cassie 15 jaksoa 1998 C-16: FBI Rosemary Vargas 2 jaksoa == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1967 syntyneet Luokka:Elävät henkilöt
Veriveljet (elokuva)

Veriveljet () on vuonna 1982 tehty pienen budjetin kauhuelokuva. Elokuvan on ohjannut Frank Henenlotter ja pääosissa ovat Kevin Van Hentenryck ja Terri Susan Smith. Elokuvalle on myös tehty kaksi jatko-osaa, jotka on kummatkin ohjannut Henenlotter ja pääosassa nähdään Van Hentenryck. ==Juoni== Elokuva kertoo Duanesta joka muuttaa New Yorkiin, Duane kantaa aina mukanaan koria, jolle hän puhuu ja joskus antaa sille ruokaakin. Duanen korin sisällä asuu hänen mielipuolinen ja epämuodostunut siamilainen kaksonen Belial. Vuosia sitten lääkäri erotti heidät toisistaan ilman toistensa suostumusta ja nyt Belial on raivoissaan siitä. Mutta yllättäen Duane rakastuu kauniiseen Sharoniin ja saa Belialin vihat päälleen. Kukaan ei ole enää turvassa Belialin vihalta... == Näyttelijät == Luokka:Vuoden 1982 yhdysvaltalaiset elokuvat Luokka:Yhdysvaltalaiset kauhuelokuvat
Re-Animator

Re-Animator on vuonna 1985 ensi-iltansa saanut yhdysvaltalainen kauhuelokuva. Elokuvan on ohjannut Stuart Gordon ja pääosassa on Jeffrey Combs. Elokuva perustuu löyhästi H.P. Lovecraftin novelliin ”Herbert West - elvyttäjä”. Elokuva kertoo nuoresta lääkäristä, Herbert Westistä, joka on kehittänyt seerumin, joka herättää kuolleet henkiin. Hänen kollegaansa Carl Hilliä seerumi kiinnostaa kovasti ja hän on päättänyt varastaa sen itselleen. Carl ei kuitenkaan tiedä, että kuolleiden henkiin herättäminen tekee niistä mielipuolisia ja väkivaltaisia. Herbertin huonetoveri Dan Cain aikoo kuitenkin pysäyttää tämän seerumin aikaansaannoksen. The New York Timesin kriitikot valitsivat Re-Animatorin vuonna 2004 yhdeksi kaikkien aikojen tuhannesta parhaasta elokuvasta maailmassa. Elokuva on saanut kaksi jatko-osaa, Bride of Re-Animator ja Beyond Re-Animator. == Näyttelijät == == Lähteet == == Aiheesta muualla == * Luokka:Vuoden 1985 yhdysvaltalaiset elokuvat Luokka:Yhdysvaltalaiset tieteiskauhuelokuvat Luokka:Stuart Gordonin ohjaamat elokuvat Luokka:Novelleihin perustuvat elokuvat
Paha aavistus

Paha aavistus () on Mennan Yapon ohjaama elokuva vuodelta 2007. Elokuvan pääosissa näyttelevät Sandra Bullock ja Julian McMahon. Elokuva sinänsä sai Yhdysvalloissa huonot arvostelut, mutta Sandra Bullockin näyttelijäntyötä on kehuttu. == Juoni == Hansonien perheen isä Jim (Julian McMahon) menehtyy tuhoisassa auto-onnettomuudessa. Paikallinen sheriffi vie suruviestin hänen Linda-vaimolleen (Sandra Bullock) ja heidän kahdelle tyttärellensä. Seuraavana aamuna kun Linda herää hän huomaa kauhukseen, että Jim syö aamiaista täydessä ruumiinvoimassaan. Seuraavana aamuna Jim on kuitenkin taas kuollut. Linda alkaa selvittää asiaa ja kamppailee samalla oman mielenterveytensä kanssa. Linda hakee apua, mutta häntä ei tunnuta ymmärrettävän ja selittämättömiä asioita tapahtuu toisensa jälkeen. == Näyttelijät == == Lähteet == * === Viitteet === Luokka:Vuoden 2007 yhdysvaltalaiset elokuvat Luokka:Elokuvat aikamatkustuksesta Luokka:Metro-Goldwyn-Mayerin elokuvat Luokka:TriStar Picturesin elokuvat
Yleisurheilu kesäolympialaisissa 1912

Vuoden 1912 kesäolympialaisissa Tukholmassa järjestettiin yleisurheilussa 30 kilpailutapahtumaa, kaikki miehille. ==Mitalistit== ==Lähteet== *Kansainvälisen Olympiakomitean tulostietokanta ===Viitteet=== ==Aiheesta muualla== *
Kuohari

Kuohari on perinteinen ammattikunta, jonka tehtävä on kuohita uros-eläin, eli poistaa tältä kivekset. Kuohittu eläin on kuohilas. (Eri eläinlajien kuohilaiden nimityksiä löytyy artikkelista kastraatio) Kuohareita pidettiin usein likaisina tai vastenmielisinä samaan tapaan kuin joissain paikoissa niitä, jotka teurastivat arvokkaimpia ja rakkaimpia eläimiä hevosia, tai teloittivat ihmisiä. Kuoharin työ saattoi olla alimpien sosiaaliluokkien työtä, sillä jos vain melkein mitä tahansa muuta työtä oli saatavilla, siihen mentiin mieluummin. Kuohintaan liittyvästä vastenmielisyydestä kertoo jo kuoharin ammatin olemassaolo. Eläimet olisi pystytty kuohitsemaan itse, kun usein eläimet teurastettiinkin itse. Joillain alueilla kuohinta tehtiin kuitenkin itse ilman sen kummempia inhon tunteita, esimerkiksi Lapissa poroja ei kuohittu millään teräaseella vaan poro purtiin eli kivekset murskattiin puremalla jolloin ei tehty vertavuotavaa avohaavaa. Suomessa kuohari oli usein myös noita, ja kuoharin työhön kuului usein loitsujen lukeminen työn onnistumiseksi, varsinkin tulehdusten ehkäisemiseksi. Noita saattoi tehdä kuoharin töitä, koska noidan maine oli jo muutenkin ristiriitainen. Kristillisenä aikana noitiin kohdistui sekä suurta arvostusta, että suurta inhoa ja pelkoa, pitkälti samaan tapaan kuin vainajiin ja jollain tavoin myös pyhään eläimeen karhuun. Sekä noitia, vainajia että karhuja kunnioitettiin erityisen yliluonnollisuuden ja suurten voimien vuoksi, mutta myös pelättiin vieraan henkimaailman arvaamattomina edustajina. Kuoharin työvälineenä oli veitsi tai puukko, joka desinfioitiin tulella ennen kuohintaa. Tulen desinfioiva vaikutus käsitettiin myyttisen maailmankuvan puitteissa ja käsittein. Tulella käsittelyn tarkoitus oli kerätä veitseen taikavoimaa tai haltijoita, tulen väkeä, joka tunnetusti karkotti muita, sairauksia aiheuttavia väkiä. Itse kuohinta-asekin on loitsujen mukaan syntynyt tulen tapaan taivaasta pudoten. Hygienian käsite oli pitkään tuntematon kansan keskuudessa, kunnes peruskoulutus alkoi sitä levittää, mutta taikatempuksi käsitetyn tulella puhdistuksen vaikutus oli joka tapauksessa hygieeninen. Itse asiassa vanhan lääketieteen mukainen hygienia ei aina painottanut tulen käyttöä ihmisen tai eläimen kehon käsittelyyn tarkoitettujen välineiden puhdistuksessa, ja sen oppien mukaan saatettiin käyttää väkeviä nesteitä (kuten alkoholia), ja niiden puuttuessa myös vettä. Tämä oli paitsi myyttisen maailmankuvan, myös nykylääketieteen vastaista, veden haltijat kun juuri olivat pahimpien sairastuttajien joukossa, ja vesi ei tehokkaasti tuhonnut sairauksia aiheuttavia mikro-organismeja. Nykyisin kuohinnan tekee länsimaissa yleensä eläinlääkäri. == Lähteet == luokka:Eläinlääketiede Luokka:Kansanparannus Luokka:Maatalousammatit
Sinä ja minä

Sinä ja minä on Dingon läpimurtokappale ja ensimmäinen singlejulkaisu vuodelta 1984. Kappaleesta tehtiin myös musiikkivideo, joka näytettiin Levyraadissa, ja kappale voitti levyraadin. Singlen B-puolella on kappale ”Lakatut varpaankynnet”. Single julkaistiin vuonna 2004 uudelleen CD-muodossa. Vuoden 2004 painos on sisällöltään täysin sama kuin alkuperäinen, vuoden 1984 versio. Singlen kansi on ainoa, jossa ei ole käytössä virallista Dingo-logoa sekä ainoa yhtyeen 1980-luvun levynkansista, jossain jollain jäsenistä (Pete Nuotio) on viikset. Neumann pyysi kuvausten jälkeen Nuotiota ajamaan viiksensä. Single nousi Suomen virallisen singlelistan sijalle 3. == Kappaleet == === Alkuperäinen julkaisu === # Sinä ja minä # Lakatut varpaankynnet === Vuoden 1999 PROMO-julkaisu === Vuonna 1999 julkaistiin kokoelmalevy Parhaat, jonka johdosta julkaistiin PROMO-single radioasemien soitettavaksi. # Sinä ja minä # Jokainen aamu == Kokoonpano == * Pertti Neumann ‎– laulu * Jonttu Virta ‎– kitara * Jarkko Eve ‎– basso, laulu * Pete Nuotio ‎– koskettimet * Juha Seittonen ‎– rummut ==Cover-versiot== * Negative on levyttänyt kappaleen "Sinä ja minä" promolevyllään vuonna 2008. * Jari Sillanpää on levyttänyt kappaleen marraskuussa 2012 ilmestyneelle kokoelmalevylle Vain elämää. == Lähteet == Luokka:Dingon kappaleet Luokka:Vuoden 1984 kappaleet
Levoton Tuhkimo

Levoton Tuhkimo on Dingon singlejulkaisu vuodelta 1984. Kappale on yksi Dingon kaikkien aikojen menestyneimmistä. ”Levoton Tuhkimo” oli 20 viikkoa Yleisradion TOP-listalla, kunnes Yleisradio muutti listan sääntöjä ja rajoitti kappaleiden listaviikkojen määrää. ”Levottomasta Tuhkimosta” tehtiin remix- versio vuonna 1992. Mari-Leenin esittämä ”Levottoman Tuhkimon” cover-versio ”Rahutu Tuhkatriinu” nousi Virossa listahitiksi 2006. Suomalainen metalliyhtye HIM on tehnyt version ”Levottomasta Tuhkimosta”. Millennium Project teki remix-version kappaleesta vuonna 2017, jossa sen esitti Päivi Lepistö. Pertti Neumann on säveltänyt ja sanoittanut kappaleen kokonaan mutta "Levottoman Tuhkimon” kosketinsoitinriffin on tehnyt Tuomo Vähä-Pesola. Levyllä koskettimia soittaa Pete Nuotio. Tuomo Vähä-Pesola haastoi Neumannin oikeuteen 2003 asiasta. Kosketinsoitinriffia koskevan oikeudenkäynnin tuloksena Porin käräjäoikeus päätti vuonna 2004, että ”Levottoman Tuhkimon” sovituksesta vastaavat Pave Maijasen ja Jonttu Virran lisäksi myös Tuomo Vähä-Pesola. == Kappaleet == ;Alkuperäinen, vuoden 1984 julkaisu # Levoton Tuhkimo # Aino ;Remix-julkaisu 1992 # Levoton Tuhkimo (remix) # Nahkatakkinen tyttö ;Remix- julkaisu 1993 # Levoton Tuhkimo (remix) # Nahkatakkinen tyttö # Sata rohkeaa laivaa == Kokoonpano == * Pertti Neumann ‎– laulu * Jonttu Virta ‎– kitara * Jarkko Eve ‎– basso/laulu * Pete Nuotio ‎– koskettimet * Juha Seittonen ‎– rummut ==Scandinavian Music Groupin versio== Scandinavian Music Group levytti klassikkokappaleesta oman versionsa keväällä 2008. Kappale julkaistiin Dingon tribuuttialbumin Melkein vieraissa – Nimemme on Dingo ensimmäisenä singlenä. ==Kappaleet== ;Promo # Levoton tuhkimo == Lähteet == Luokka:Dingon kappaleet Luokka:Vuoden 1984 kappaleet Luokka:Vuoden 2008 kappaleet
Autiotalo

Autiotalo on Dingon singlejulkaisu syksyltä 1984 ja samalla kaikkien aikojen menestynein Dingon single. "Autiotalo" on myös yhtyeen tunnetuimman kokoonpanon ensimmäinen levytys. Kappale nousi Suomen virallisen singlelistan ensimmäiselle sijalle. Kappaleesta tehtiin vuonna 1986 englanninkielinen versio "The House Without a Name". Vuonna 2004 kappaleesta tehtiin remix- versio "Autiotalo update 04". == Kappaleet == === Alkuperäinen, vuoden 1984 julkaisu === # Autiotalo # Nimeni on Dingo === Vuoden 1986 englanninkielinen julkaisu === # The House Without a Name (Autiotalo) # Tell Me Now (Kirjoitan) === Vuoden 2004 uusiojulkaisu === # Autiotalo update 04 # The House Without a Name # Autiotalo (alkuperäinen versio) == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– basso, laulu * Pete Nuotio ‎– koskettimet * Juha Seittonen ‎– rummut == Cover-versiot == Kappaleesta on tehty lukuisia cover-versioita. ”Autiotalon” ovat levyttäneet muun muassa Tese vuonna 2004 sekä Jorma Kääriäinen Riku Niemi Orchestran kanssa ja Lordi vuonna 2008 Melkein vieraissa – Nimemme on Dingo -tribuuttilevylle. Lordin versio ”Autiotalosta” on englanninkielinen ja sen sanoituksia on muutettu Lordille sopivimmiksi. Lordin versio ”Autiotalosta” on nimeltään ”The House”. == Lähteet == Luokka:Dingon kappaleet Luokka:Vuoden 1984 kappaleet
Mahabalipuram

Mahabalipuram () (tunnetaan myös nimellä Mamallapuram) on kaupunki Tamil Nadun osavaltiossa, Intiassa. Kaupunki sijaitsee osavaltion keskuksesta Chennaista noin 60 kilometriä etelään. Mahabalipuram oli merkittävä satamakaupunki 600-luvulla, jolloin se kuului Pallava-dynastian valtakuntaan. Kaupunkiin rakennettiin 600–800-luvuilla useita merkittäviä monumentteja, jotka kuuluvat nykyään UNESCOn maailmanperintöluetteloon. == Nähtävyydet == Mahabalipuramin monumentit ovat pääasiassa kiveen veistettyjä ja monoliittisia. Monumentit edustavat dravidalaisen arkkitehtuurin varhaisia asteita ja buddhalaiset elementit ovat selvästi näkyvillä. Monumenttien joukossa on luolatemppeleita, monoliittisia rathoja (vaunuja), veistettyjä korkokuvia ja rakennettuja temppeleitä. Jotkut arvelevat, että alueella koulutettiin myös nuoria kuvanveistäjiä. Osittain keskeneräiset veistokset saattoivat olla esimerkkeinä eri tyylien arkkitehtuurille. Pancha Rathasissa jokainen ratha on veistetty eri tyylillä. Legendan mukaan temppeleitä rakensivat oppilaat opettajien valvovan silmän alla miljoonia vuosia sitten. Temppelit veistettiin käsin suurista kiven järkäleistä. Jos oppilaat eivät totelleet, heiltä katkaistiin pää ja heidät haudattiin temppeleiden uumeniin. Alueen merkittävimpiä rakennuksia ja rakennelmia: *Thirukadalmallai on Vishnulle omistettu temppeli. Se rakennettiin myös suojaamaan veistoksia mereltä. *Gangesin lasku on jättiläismäinen matala pintareliefi. *Arjunan katumusharjoitus on suuri reliefi, joka ylistää kohtausta hindueepos Mahabharatasta. *Varahan luolatemppeli on pieni kiveen hakattu temppeli 600-luvulta. *Rantatemppeli on rakennus Bengalinlahden rannalla. Temppelin sisäänkäynti on läntisellä kyljellä poispäin merestä. Viimeaikaiset kaivaukset ovat paljastaneet muitakin rakennuksia alueelta. Temppeli rakennettiin aikoinaan uudestaan kivi kiveltä, kun sykloni vienyt sen mennessään. *Pancha Ratha on viisi monoliittista pyramidinmuotoista rakennusta, jotka on nimetty Pandavien ja Draupadin mukaan. == Kuvagalleria == Tiedosto:Mamallapuram, The Shore Temple 2, India.jpg|Rantatemppeli Tiedosto:Mahabalipuram, Pancha Rathas, Tamil Nadu, India.jpg|Kaksi rathaa Tiedosto:Chute-du-Gange.jpg|"Gangesin lasku" -reliefi Mahabalipuram Landscape, India.jpg == Lähteet == == Aiheesta muualla == *Mahabalipuram Wikivoyagessa *Mahabalipuramin monumentit UNESCOn sivuilla Luokka:Tamil Nadun kaupungit Luokka:Unescon maailmanperintökohteet Intiassa
Dōshin

Dōshin oli Japanissa feodaaliajalla shōgunaattia poliisijoukoissa palvellut samurai. Dōshiniksi päätyivät yleensä samuraiden arvoasteissa alimmissa luokissa palvelevat samurait. TAIHO-JUTSU, Law and Order in the Age of the Samurai, Don Cunningham, sivu 45. Tutle Publishing, 2004 Dōshinin ja näitä korkeampiarvoiset yorikit kuuluivat kuitenkin gokeniin joka tarkoitti bafukun suorassa alaisuudessa olevia suoria vasalleja (bakushin). Japanilaisen kulttuurin ystävät, Hashi nro:3 1981 Dōshinin virkaa saattoi tietyissä olosuhteissa muodostua periytyväksi. Dōshinin virka oli machi-bugyō-shōn eli kaupungin maistraatin tai muun poliisiorganisaation alaisuudessa oleva, heikosti palkattu, päällystövirka johon kuului jonkin verran hallintoa mutta kuitenkin aina käytännön partiointia. Partioidessa dōshin toimi joukon, joka saattoi koostua viidestä jopa kolmeenkymmeneen ei-samuraisäätyisistä poliisin palveluksessa työskentelevistä (komono ja goyōkiki) alempisäätyisistä poliisivirkamiehistä. Dōshin vastaa nykyaikana poliisin viroista lähinnä komisariota. == Jutte − poliisin virkavallan symboli == Samurai-säätyyn kuuluvilla yorikeilla ja dōshineilla, oli säätynsä mukainen velvollisuus kantaa kahta miekkaa (daishō). Virantoimitukseen kuului kuitenkin myös jutte- niminen (joskus kutsuttiin nimellä jitte), koukulla varustetulla rautapamppu. Koukkua voitiin käyttää pidätettävän miekkamiehen miekan pysäyttämiseen turvallisesti. Jutte olikin Edo-kauden poliisivirkamiesten symboli, joka virantoimituksessa toimi virkamerkkinä, kun se nostettiin näkyviin suoralle kädelle. Sitä käyttivät poliisin virkatehtävissä sekä samurait että chōnin- luokasta tulevat alemmat poliisivirkamiehet. Jutten kahvaan kiinnitetyn punosnyörin väristä saattoi päätellä oliko sen haltija komono, okappiki vai samurai-säätyä. dōshinilla juten nyöri ja tupsu olivat väriltään siniset. ==Lähteet== ===Yleiset lähteet=== * * * * === Lähdeviitteet === Doshin
Perjantai (kappale)

Perjantai on Dingon singlejulkaisu vuodelta 1993. Kappale oli Dingon ensimmäinen levytys vuoden 1986 hajoamisen jälkeen. == Kappaleet == # Perjantai # Sinä ja minä (remix 1993) == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– basso, laulu * Pave Maijanen ‎– koskettimet * Juha Seittonen ‎– rummut Luokka:Dingon kappaleet Luokka:Vuoden 1993 kappaleet
Musta leski (kappale)

Musta Leski on Dingon singlejulkaisu vuodelta 2005. Kappale oli Dingon ensimmäinen levytys 11 vuoteen. ”Musta Leski” oli myös ensimmäinen Dingon kappale, jolla soittaa uudistunut kokoonpano. == Kappaleet == # Musta Leski == Kokoonpano == * Pertti Neumann ‎– laulu * Erik Valkama ‎– kitara * Jarkko Eve ‎– basso, laulu * Pekka Siistonen ‎– kosketinsoittimet * Ari Toikka ‎– rummut ==Lähteet== *Fono.fi - Äänitetietokanta. Luokka:Dingon kappaleet Luokka:Vuoden 2005 kappaleet
Hitsuke tōzoku aratame-kata

Hitsuke tōzoku aratame-kata oli Japanissa feodaaliajalla shōgunaattia palvelevien poliisivoimien erikoisjoukko jolla oli tavallisia poliisiviranomaisia laajemmat toimeenpanovaltuudet ja myös tuomiovaltaa.Cunningham 2004, 50. Hitsuke tōzoku aratame-kata joukot olivat myös vastuussa Edon linnan puolustamisesta. Sekä Hitsuke tōzoku aratame-kata yorikit että Hitsuke tōzoku aratame-kata dōshinit olivat erityisesti valikoituja ja koulutettuja tehtäviinsä. Heillä oli myös laajempi partiointivaltuutus ja lievempi raportointivelvollisuus kuin machi-bugyō-shō partioilla.Cunningham 2004, 51. == Lähteet == * * * === Viitteet === Hitsuke tozoku aratame-kata
Purppuraa (kappale)

Purppuraa on Dingon singlejulkaisu vuodelta 2005. Se julkaistiin hieman ennen samannimisen Purppuraa-albumin julkaisua. == Kappaleet == # Purppuraa == Kokoonpano == * Pertti Neumann ‎– laulu * Erik Valkama ‎– kitara * Jarkko Eve ‎– basso, laulu * Pekka Siistonen ‎– koskettimet * Ari Toikka ‎– rummut Luokka:Dingon kappaleet Luokka:Vuoden 2005 kappaleet
Oscar Zeta Acosta

Oscar Zeta Acosta (8. huhtikuuta 1935 - 1974?) oli yhdysvaltalainen lakimies, kirjailija, poliitikko ja kansalaisoikeusaktivisti. Hänet tunnetaan muun muassa Hunter S. Thompsonin romaanista Pelkoa ja inhoa Las Vegasissa (1971), jossa esiintyvä samoalainen asianajaja ”tohtori Gonzo” perustuu vahvasti Acostaan. Vuonna 1974 Acosta katosi matkustaessaan Meksikoon. Hänen poikansa Marco Acosta uskoo olleensa viimeinen hänen kansaan puhunut henkilö. Toukokuussa 1972 Acosta soitti pojalleen ja kertoi että ”astun laivaan, joka on täynnä valkoista lunta”. Myöhemmin Marco kommentoi isänsä oikeudenkäynnissä: ”Ruumista ei koskaan löydetty, mutta voimme kuitenkin päätellä, että ne henkilöt jotka olivat hänen kanssaan, aloittivat tappelun ja tappoivat hänet”. Luokka:Yhdysvaltalaiset poliitikot Luokka:Yhdysvaltalaiset kadonneet henkilöt Luokka:Amerikanmeksikolaiset Luokka:Vuonna 1935 syntyneet Luokka:Kuolinvuosi tuntematon
Kirjoitan

Kirjoitan on Dingon singlejulkaisu vuodelta 1985. Kappaleesta tehtiin vuonna 1986 englanninkielinen versio ”Tell Me Now”. Kappale nousi Suomen virallisen singlelistan sijalle 2. == Kappaleet == Kappaleet on säveltänyt ja sanoittanut Neumann sekä sovittanut Dingo ja Pave Maijanen. ;A-puoli # ;B-puoli # * == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– basso, laulu * Pete Nuotio ‎– koskettimet * Juha Seittonen ‎– rummut == Lähteet == == Aiheesta muualla == * ”Kirjoitan” discogs.com -sivustolla. Luokka:Dingon kappaleet Luokka:Vuoden 1985 kappaleet
Nahkatakkinen tyttö

Nahkatakkinen tyttö on Dingon singlejulkaisu vuodelta 1985. == Kappaleet == # Nahkatakkinen tyttö # Kerjäläisten valtakunta == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– bassokitara, laulu * Pete Nuotio ‎– koskettimet * Juha Seittonen ‎– rummut Luokka:Dingon kappaleet Luokka:Vuoden 1985 kappaleet
Kunnian kentät (kappale)

Kunnian kentät on Dingon singlejulkaisu vuodelta 1985. Samalla se on viimeinen, joka julkaistiin 1980-luvulla Fazer Finnlevyn kautta. Dingon levytyssopimus Finnlevyn kanssa päättyi vuoden 1985 lopussa, jonka jälkeen yhtye perusti oman levy-yhtiön Bang Traxin. Single nousi Suomen virallisen listan ensimmäiselle sijalle. == Äänittäminen == Dingo matkusti äänittämään uutta materiaalia Irlantiin Windmill Lane Records -studiolle. Samassa studiossa olivat aiemmin äänittäneet muun muassa U2, The Rolling Stones ja Paul McCartney.Norres, s. 26 Manageri Lasse Norres on myöhemmin muistellut, että Dingon jäsenten aika studiolla kului pääasiassa alkoholijuomien nauttimiseen.Norres, s. 27Saarela, s. 373-374 Dingo sai studiolla levytettyä vain yhden kappaleen. Loput materiaalista äänitettiin myöhemmin Helsingissä.Kunnian päivät 1983–1986 -kokoelmalevyn kansilehti, s. 20-21 Norreksen ja Dingon jäsenten näkemykset äänitysmatkasta poikkeavat toisistaan. Norreksen mukaan yhtyeen oli tarkoitus äänittää tulevaa Pyhä klaani. -albumia. Yhtyeen jäsenet ovat kiistäneet Norreksen väitteen, sillä heidän mukaansa tarkoituksena oli vain singlen äänittäminen. == Musiikki == Singlellä Dingon tyyli poikkesi merkittävästi aiemmasta. Kappaleella Sata rohkeaa laivaa yhtye oli ottanut vaikutteita folk-musiikista. == Kappaleet == === 7"-single === # Kunnian kentät # Sata rohkeaa laivaa === Maxi-single === # Kunnian kentät # Sata rohkeaa laivaa # Ota paha pois (Live) == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– basso, laulu * Pete Nuotio ‎– koskettimet * Juha Seittonen ‎– rummut == Lähteet == * * === Viitteet === Luokka:Dingon kappaleet Luokka:Vuoden 1985 kappaleet
Neuvostoliiton koripallomaajoukkue

Neuvostoliiton miesten koripallojoukkue on voittanut lukuisia arvokisamitaleja; toiseksi eniten Yhdysvaltain koripallomaajoukkueen jälkeen. == Olympiamitalit == * Kultaa (2): 1972, 1988 * Hopeaa (4): 1952, 1956, 1960, 1964 * Pronssia (3): 1968, 1976, 1980 == Maailmanmestaruusmitalit == * Kultaa (3): 1967, 1974, 1982 * Hopeaa (3): 1978, 1986, 1990 * Pronssia (2): 1963, 1970 == Euroopan-mestaruusmitalit == * Kultaa (14): 1947, 1951, 1953, 1957, 1959, 1961, 1963, 1965, 1967, 1969, 1971, 1979, 1981 ja 1985 * Hopeaa (3): 1975, 1977, 1987 * Pronssia (4): 1955, 1973, 1983, 1989 == Menestyneitä pelaajia == === Eniten olympiamitaleja === Pelaajan nimi Kultaa (vuodet) Hopeaa (vuodet) Pronssia (vuodet) Mitaleja yhteensä Gennadi Volnov 1972 1960, 1964 1968 4 Sergei Belov 1972 - 1968, 1976, 1980 4 Rimas Kurtinaitis 1988 - 1992, 1996 * 3 Arvydas Sabonis 1988 - 1992, 1996 * 3 Šarūnas Marčiulionis 1988 - 1992, 1996 * 3 Maigonis Valdmanis - 1952, 1956, 1960 - 3 Valdis Muižnieks - 1956, 1960, 1964 - 3 * = 1990-luvun mitalit saavutettu Liettuan maajoukkueessa * = 1990-luvun mitalit saavutettu Liettuan maajoukkueessa * = 1990-luvun mitalit saavutettu Liettuan maajoukkueessa * = 1990-luvun mitalit saavutettu Liettuan maajoukkueessa * = 1990-luvun mitalit saavutettu Liettuan maajoukkueessa == Päävalmentajat == * Stepan Spandarjan (1947–1953, 1956–1960) * Konstantin Travin (1953–1955) * Aleksandr Gomelski (1961–1970, 1977–1983, 1987–1988) * Vladimir Kondrašin (1971–1976) * Vladimir Obuhov (1985–1986) * Vladas Garastas (1989–1991) * Juri Selihov (1992 – Yhdistynyt joukkue) Luokka: Koripallomaajoukkueet Luokka: Neuvostoliiton koripallo
Kreivin sormus

Kreivin sormus on Dingon singlejulkaisu vuodelta 1986. Samalla se on ensimmäinen, joka julkaistiin Dingon oman Bang Trax -levy-yhtiön kautta. == Kappaleet == # Kreivin sormus # Koulukapina == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– basso, laulu * Pete Nuotio ‎– koskettimet * Juha Seittonen ‎– rummut Luokka:Dingon kappaleet Luokka:Vuoden 1986 kappaleet
Juhannustanssit (kappale)

Juhannustanssit on Dingon singlejulkaisu vuodelta 1986. Samalla se on viimeinen Dingon julkaisu 1980-luvulta. "Juhannustanssit"-kappaleella Dingo oli siirtynyt aiempaa tuotantoa huomattavasti raskaampaan suuntaan. Single nousi Suomen virallisen singlelistan sijalle 5. == Kappaleet == # Juhannustanssit (säv./san. Neumann) # Hullu Henri (säv. Pete Nuotio, san. Neumann) == Muut versiot == Porilaisyhtye Saijaa Saijaa teki oman versionsa kappaleesta ”Hullu Henri” vuoden 2017 Dingo-tribuuttilevylle Autiosaaren lautturi. == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– basso, laulu * Pete Nuotio ‎– kosketinsoittimet * Juha Seittonen ‎– rummut == Lähteet == Luokka:Dingon kappaleet Luokka:Vuoden 1986 kappaleet
Pistoolisankari

Pistoolisankari on Dingon singlejulkaisu vuodelta 1984. == Kappaleet == === Finnlevy KRÄKS-versio === # Pistoolisankari # Huumeita Japaniin === Finnlevy KRÄKS RAY-versio === # Pistoolisankari # Apinatarhaan == Kokoonpano == * Pertti Neumann ‎– laulu * Jonttu Virta ‎– kitara * Jarkko Eve – basso, laulu * Pete Nuotio ‎– koskettimet * Juha Seittonen ‎– rummut Luokka:Dingon kappaleet Luokka:Vuoden 1984 kappaleet
Nähdään taas

Nähdään taas on Dingon singlejulkaisu vuodelta 1994. == Kappaleet == Kappaleet on säveltänyt ja sanoittanut Neumann sekä sovittanut Dingo ja Pave Maijanen. # # == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– basso, laulu * Pave Maijanen ‎– koskettimet * Juha Seittonen ‎– rummut === Tuotanto === * Pave Maijanen – tuottaja, miksaaja * Jorma Hämäläinen – äänittäjä, miksaaja * Mika Jussila – masteroija * Timo Lindström – vastaava tuottaja * Riitta Sourander – valokuvat == Aiheesta muualla == * ”Nähdään taas” discogs.com -sivustolla. Luokka:Dingon kappaleet Luokka:Vuoden 1994 kappaleet
Elämäni sankari

Elämäni sankari on Dingon singlejulkaisu vuodelta 1994. Kappaleesta on tehty myös musiikkivideo. == Kappaleet == === 7" single === ;A-puoli # ;B-puoli # * === CDS === # # == Kokoonpano == * Pertti Neumann ‎– laulu * Jonttu Virta ‎– kitara * Pepe Laaksonen ‎– basso, laulu * Pave Maijanen ‎– koskettimet * Juha Seittonen ‎– rummut, laulu (kappale "Ameriikassa") == Aiheesta muualla == * ”Elämäni sankari” discogs.com -sivustolla. Luokka:Dingon kappaleet Luokka:Vuoden 1994 kappaleet
Pablo Honey

Pablo Honey on englantilaisen rock-yhtye Radioheadin ensimmäinen studioalbumi, joka julkaistiin alkuvuodesta 1993. Albumin nimi tulee Jerky Boysin sketsistä, jossa soitetaan pilapuhelu, jossa soittaja sanoo uhrilleen "Pablo, honey? Please come to Florida!" Tämä ääniraita on samplattu kappaleeseen "How Do You?". ==Kappaleet== # "You" – 3:29 # "Creep" – 3:56 # "How Do You?" – 2:12 # "Stop Whispering" – 5:26 # "Thinking About You" – 2:41 # "Anyone Can Play Guitar" – 3:38 # "Ripcord" – 3:10 # "Vegetable" – 3:13 # "Prove Yourself" – 2:25 # "I Can't" – 4:13 # "Lurgee" – 3:08 # "Blow Out" – 4:40 Albumin Yhdysvaltojen versio sisälsi bonusraidan, radioversion kappaleesta "Creep" (jossa kohta "so fucking special" oli korvattu "so very special"). ==Kokoonpano== * Thom Yorke - laulu, kitara * Jonny Greenwood - kitara, piano * Ed O'Brien - kitara, taustalaulu * Colin Greenwood - basso * Phil Selway - rummut Luokka:Vuoden 1993 esikoisalbumit Luokka:Radioheadin albumit
Chicks on Speed

Chicks on Speed on Saksassa Münchenissä vuonna 1997 perustettu elektronista musiikkia soittava naisyhtye. Yhtye sai alkunsa Münchenin taideakatemiassa opiskelleiden australialaisen Alex Murray-Leslien ja New Yorkista kotoisin olevan Melissa Loganin tavattua müncheniläisen Kiki Moorsen (yhtyeen jäsen vuoteen 2006 asti). Tuolloin Chicks on Speed lähti käyntiin taideprojektina, josta muotoutui musiikkiyhtye. CoS määrittelee itsensä kuitenkin ennemmin projektiksi kuin yhtyeeksi. CoS:n kanssa tekeekin yhteistyötä laaja verkosto muusikoita, tuottajia, elokuva-alan ammattilaisia, graafikoita ja muita taiteilijoita, ja yhtyeen esiintymiset ovat hyvinkin monitaiteellisia CoS:n suunnittelemine esiintymisasuineen, tausta-animaatioineen jne. Logan ja Murray-Lee ovat julkaisseet myös kirjan, Chicks on Speed: It's A Project. ==Diskografia== ===Albumit=== *The Un-Releases (2000) *Chicks on Speed Will Save Us All (2000) *The Re-Releases of the Un-Releases (2000) *99 Cents (2003) *Press the Spacebar (Chicks on Speed and the No Heads) (2004) *Cutting The Edge (2009) *artstravaganza (2014) ===Singlet=== *Warm Leatherette (DJ Hell with ChiCKs On Speed) (1998) *Euro Trash Girl (Mäuse with Chicks On Speed) (1998) *Smash Metal (DMX Krew/Chicks on Speed/The Boob Monster) (1999) *Mind Your Own Business (Chicks On Speed vs Pulsinger, Gaier/Reents) (1999) *Glamour Girl (Chicks On Speed With Christopher Just) (1999) *Kaltes Klares Wasser (2000) *Arhur Whiskey 5 Split 7", V/VM & CoS feat. Hecker, Gerhard Potuznik & David Carretta (2000) *Chix 52 (2000) *Euro Trash Girl (12") (2000) *Kaltes Klares Wasser - Disc One (12") (Malaria! vs. Chicks On Speed) (2001) *Kaltes Klares Wasser - Disc Two (12") (Malaria! vs. Chicks On Speed) (2001) *The Chicks on Speed / Kreidler Sessions (Chicks on Speed / Kreidler ) (2001) *Fashion Rules (2002) *We Don't Play Guitars Remixes (2003) *We Don't Play Guitars (2003) *Wordy Rappinghood (2003) *Flame On (Chicks on Speed vs. Mika Vainio) (2004) *What Was Her Name? (2004) *Art Rules (2007) *Super Surfer Girl (2008) *10 Years Thyssen Bornemisza Art Contemporary 21-Art Dump (2012) *UTOPIA (2014) *We are data remix Cora Nova (2017) ==Aiheesta muualla== *Chicks on Speedin virallinen kotisivu *Chicks on Speed MySpace -sivustolla *pHinnWebin Chicks on Speed -sivusto * Tenticalism show video and documentaries Luokka:Saksalaiset elektronisen musiikin yhtyeet
Meri Nenonen

Meri Nenonen (s. 1973 Helsinki) on suomalainen laulaja ja näyttelijä. Nenonen on koulutukseltaan teatteri­taiteen maisteri. Hän on tullut tunnetuksi rooleistaan teattereissa ja elo­kuvissa sekä muun muassa televisio­sarjasta Kylmäverisesti sinun, jossa hän näytteli Mira Katajaa. Yhtenä tärkeimmistä rooli­töistään Nenonen pitää Teatteri Jurkassa vuonna 2003 esittämäänsä klassikko­roolia neiti Julieta saman­nimisessä näytelmässä. Nenonen sai keväällä 2005 parhaan näyttelijän palkinnon Sarajevon kansain­välisillä teatteri­festivaaleilla. == Yksityiselämä == Nenonen on naimisissa näyttelijä Juha Kukkosen kanssa, ja heillä on kaksi lasta. Perhe asui pitkään Suomenlinnassa ja sitten Mei­lahdessa. Keväällä 2020 pariskunta päätyi asumus­eroon. == Filmografia == Elokuvat Elokuvat Elokuvat Vuosi Nimi Rooli 1999 Silmä silmästä Kiia Saari 1999 Pikkusisar saksalaisen heila kahvilassa 2002 Hengittämättä ja nauramatta Helena 2004 Lapsia ja aikuisia Tintti 2004 Tyhjää ilman Tahvoa Eeva Kumpulainen 2006 Unna ja Nuuk Unnan äiti 2006 Kummelin Jackpot televisio­toimittaja 2006 Onni von Sopanen Liisi 2007 Katve Ramin äiti­puoli 2009 Tuntematon sotilas nainen 2009 Kohtaamisia Meri 2009 Väärät juuret Marlene 2010 Jos rakastat Hanna 2010 Mobile Horror Terhi 2012 Vuo­saari Aleksin äiti 2012 Tähtitaivas talon yllä Tuulikki 2013 Miesten välisiä keskusteluja Merkel 2013 Nuoren Wertherin jäljillä Hannele 2014 Onneli ja Anneli Onnelin äiti 2014 Parittomat Maija 2017 Rakkaus ja laki: Lähimmäisen­rakkaus Katja 2019 Diva of Finland Siljan äiti Lyhytelokuvat Lyhytelokuvat Lyhytelokuvat 1995 Tunneli 1996 Aatamin poika Mari Nuotio 1996 Sirpaleita Nora 1998 Ensi tiistaina Brahmsia annostelija 1998 Hummeri 2001 Onnen­peli 2001 Laura 2009 Have a Nice Week­end 2013 Jäminki­pohja äiti Televisio Televisio Televisio Vuosi Sarja Rooli 1999 Ihana mies Satu 2000–2002 Kylmäverisesti sinun Mira Kataja 2001 Korkeajännitystä – eli sähköä kotiin kuljetettuna sihteeri Tiina Kakko 2004 Laura kesäleirillä Nanna 2005 Tahdon asia esi­kouluope 2006 Rikospoliisi ei laula Joutsamo 2008 Suojelijat Mira 2009 Puolustuksen puheenvuoro Piitu Tervonen 2012 Maailma on valmis Saija Kaariaho 2014 Toisen kanssa Paula Keränen 2014 Klikkaa mua Tuuli 2014 Syke Kristiinan äiti 2016 Mustat lesket Pirre 2019 Melkein totta Krisse 2020–2021 Hotel Swan Helsinki Anita Björk 2021 Karkurit Saila 2023 Dance Brothers Tiina Luoto == Lähteet == Luokka:Suomalaiset näyttelijät Luokka:Vuonna 1973 syntyneet Luokka:Elävät henkilöt
Potsipäivät

Potsipäivät on Tohmajärven tärkein kesäjuhla, jota on vietetty kesä- heinäkuussa 1970-luvulta lähtien. Nimensä juhla ovat saanut Maiju Lassilan Tulitikkuja lainaamassa -romaanin porsaasta, potsista. Pitäjäjuhla kokoaa nykyisten paikkakuntalaisten ja turistien lisäksi runsaat määrät entisiä pitäjäläisiä. Juhlien ohjelmassa on taidenäyttelyitä, erikoisten esineiden näyttelyitä, konsertteja, kesäteatteria, markkinoita, käsityönäytöksiä, urheilukilpailuja, hengellisiä tilaisuuksia ja tansseja. Maiju Lassilan kirjallinen ja muu perintö on päivillä vahvasti esillä. Vuodesta 2004 päivien ohjelmaan on kuulunut valtakunnallista julkisuutta saanut Lahjattomien laulukilpailu, jonka tuottaa Apollo ry. Ensimmäisen kilpailun suojelija oli keihäänheittäjä Seppo Räty. Kisan voitti kansanedustaja Esa Lahtela. Potsipäivät on 2000-luvulla laajentunut Potsiviikoiksi. ==Potsiviikot 2007== Tohmajärven Potsiviikkoja vietettiin vuonna 2007 kesäkuun 28. päivästä heinäkuun heinäkuun 8. päivään. Erikoisempaa ohjelmaa oli muun muassa esitelmä Tohmajärven postitoimipaikoista, veneretki omilla veneillä soutaen Väärälahdesta Pitäjäntuvalle, kaksipyöräisellä ajo Särkijärven ympäri sekä Lahjattomien laulukilpailu Maiju Lassila -salissa. ==Aiheesta muualla== *Potsipäivistä Tohmajärven kunnan tapahtumasivulla Luokka:Suomen tapahtumat Luokka:Tohmajärvi
Art Linson

Art Linson (s. 1942 Chicagossa) on yhdysvaltalainen elokuvatuottaja ja -ohjaaja. Hän on toiminut ohjaajana kahdessa elokuvassa: vuonna 1980 ensi- iltansa saaneessa komediassa Where the Buffalo Roam ja vuoden 1984 elokuvassa The Wild Life. Tuottajana Linson on toiminut muun muassa elokuvissa Fight Club ja Musta Dahlia. == Aiheesta muualla == * Luokka:Yhdysvaltalaiset elokuvatuottajat Luokka:Yhdysvaltalaiset elokuvaohjaajat Luokka:Vuonna 1942 syntyneet Luokka:Elävät henkilöt
FC City Stars

FC City Stars oli vuonna 1982 perustettu lahtelainen jalkapalloseura. Sen toiminta päättyi kauden 2010 päätteeksi. City Stars on pelannut Suomen kolmanneksi korkeimmalla sarjatasolla Kakkosessa kausina 2007–2008 ja 2010. City Stars on tullut tunnetuksi hyvänä cup-joukkueena. Se on esiintynyt lukuisia kertoja Suomen cupin pikkufinaalissa, viimeksi vuonna 2009. Ensimmäinen ja toistaiseksi ainoa pikkufinaalin voitto tuli kaudella 2007. City Starsin kotikenttänä toimi Kisapuiston kenttä. Joukkueen ykköspeliasu oli kokokeltainen. Alkuvuodesta 2007 City Stars siirtyi toisen lahtelaisseuran Kuusysin alaisuuteen, ja siitä tuli oma toimintayksikkö seuran organisaatiossa. Samalla City Starsin taustalle tuli uusia tukijoita, muun muassa Petri Pasanen, ja valmentajaksi Kuusysi-taustainen Kari Kangasaho. Kausina 2007–2008 seuralla oli yhteistyösopimus FC Lahden kanssa. Kaudeksi 2011 Kuusysi päätti palauttaa perinteikkään nimensä miesten kilpailuihin ja City Starsin tarina päättyi. == Lähteet == == Aiheesta muualla == * City Stars Kuusysin sivustolla Luokka:Lahtelaiset urheiluseurat Luokka:Entiset suomalaiset jalkapalloseurat